Държавен вестник, бр. 90, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  90
(2) При изпълнение на пътен контрол на 
няколко маршрута/поста се указват времето 
и редът за преместване от един маршрут/пост 
на друг, като това се отразява в ежедневната 
ведомост.
Чл. 26. При необходимост по републикан-
ската пътна мрежа и на входно-изходните 
пътища на градовете могат да се разполагат 
временни или постоянни контролно-пропус-
кателни пунктове.
Раздел IV
Планиране и отчетност на пътния контрол
Чл. 27. (1) Планирането е дейност, насо-
чена към определяне на целите и основните 
задачи за определен период от време, както 
и мероприятията за тяхното реализиране, с 
указани конкретни срокове и отговорници. 
Длъжностните лица, функционалните задъл-
жения на които са пряко свързани с дейността 
по пътен контрол или са им възложени такива, 
изготвят шестмесечни планове.
(2) Началниците на РУ, на отдел/сектори 
„Пътна полиция“ и на звената, осъществяващи 
пътен контрол по главните пътища и автома-
гистралите при СДВР и ОДМВР, утвърждават 
плановете за работа по пътен контрол, които 
се изготвят въз основа на извършен анализ 
на ПТО в съответната територия, като се 
съобразяват със:
1. пътните условия, транспортната мре-
жа, организацията на движението и негова-
та интензивност, наличието на участъци с 
концентрация на ПТП, аварийност и пътен 
травматизъм, пътнико-транспортни потоци, 
на стратегически и особено важни пътища, 
обекти и др.;
2. характеристиката на населените места, 
брой и концентрация на населението и мо-
торните превозни средства;
3. наличните сили и средства и възможност 
за използване на допълнителни сили;
4. оценка на ефективността от създадената 
организация и резултатите по безопасността 
на движението и противодействие на прес-
тъпността за предходен период.
(3) По разпореждане на съответния ръ-
ководител се изготвят текущи планове за 
реализация на конкретни мероприятия.
(4) За изпълнение на текущи задачи по 
разпореждане на съответния ръководител 
длъжностните лица по ал. 1 може да изготвят 
и планове за по-кратък период.
Чл. 28. Мероприятията за осъществяване 
на организация, координация, методическо 
ръководство и контрол и непосредствено 
изпълнение на пътния контрол се обособя-
ват като раздел в общия план за дейността 
на РУ, отдел/сектори „Пътна полиция“ или 
звената, осъществяващи пътен контрол по 
главните пътища и автомагистралите при 
СДВР и ОДМВР.
Чл. 29. Предвид изменението на пътно-
транспортната обстановка от началниците 
на РУ, началниците на отдел/сектори „Пътна 
полиция“ и на звената, осъществяващи пътен 
контрол по главните пътища и автомагистра-
лите при СДВР и ОДМВР, както и отдел „Кон-
трол на пътното движение и правоприлагане“ 
при дирекция „Опазване на обществения ред 
и контрол на пътното движение“ в ГДОП 
се осъществява перспективното планира-
не, обхващащо периодите пролет – лято и 
есен – зима, като се вземат предвид:
1. оперативната обстановка по безопас-
ността на движението, обезпечаването на 
участъци за временно отклоняване и затваряне 
на движението, проходи, пътни съоръжения, 
стратегически пътни възли, кръстовища и др.;
2. съгласуване на маршрутите, постовете и 
районите между съседни територии и създава-
не на координация на силите, осъществяващи 
пътен контрол;
3. създаване на организация и взаимодейст-
вие между службите за контрол, собствениците 
или администрацията, управляваща пътя, и 
местната власт за осигуряване на нормално 
протичане на транспортните процеси.
Чл. 30. (1) Длъжностните лица по чл. 27, 
ал. 2 изготвят писмен анализ на дейността по 
осъществяване на пътен контрол на шестме-
сечие и годишно.
(2) Анализът по ал. 1 съдържа характерис-
тика на оперативната и пътнотранспортната 
обстановка, показатели и данни от глава трета, 
раздел ІІІ „Отвод и отчет на резултатите от 
дейността по пътен контрол“, съпоставени 
с данните за съответен предхождащ период, 
изводи и насоки за оптимизиране на дейността 
по пътен контрол.
Раздел V
Сили и средства за осъществяване на пътен 
контрол
Чл. 31. (1) Пътният контрол се осъщест-
вява от служители на „Пътна полиция“ и на 
звената, осъществяващи пътен контрол по 
главните пътища и автомагистралите. 
(2) Със заповеди на директорите на СДВР 
и ОДМВР могат да бъдат използвани за осъ-
ществяване на пътен контрол и служители 
от „Охранителна полиция“ с правомощия по 
Закона за движението по пътищата (ЗДвП) 
след успешно полагане на изпит.
Чл. 32. (1) За изпълнение на дейността по 
пътен контрол се използват служебни:
1. превозни средства – патрулни автомо-
били, мотоциклети, мотопеди и вертолети;
2. средствата за комуникация;
3. помощни и защитни средства, служебно 
въоръжение и средства за явно наблюдение;
4. автоматизирани технически средства и 
системи за контрол на водачите, пешеходците 
и пътните превозни средства, съоръжения за 
принудително спиране на МПС и др.